cyanic-selkie/wikianc huggingface dataset:
სარბედართა აჯანყება
სარბედართა აჯანყება — სახალხო აჯანყებები ირანსა და შუა აზიაში XIV საუკუნეში მონღოლური უღლისა და ადგილობრივი ფეოდალების წინააღმდეგ. პირველი დიდი აჯანყება მოხდა 1337 წლის მარტში სოფელ ბაშთინში (ხორასანი). 1337 წლის აგვისტოში აჯანყებულებმა აიღეს ქალაქი საბზევარი, გაანადგურეს მომთაბარე დიდგვაროვან მონღოლ-თათართა ლაშქარი, დაიკავეს ქალაქები ნიშაბური და ტუსი. აჯანყებულთა მეთაურმა ვაჯიჰ ალ-დინ მასუდმა სულთნის ტიტული მიიღო. XIV საუკუნის 40-იან წლებში აჯანყებულებმა დაამარცხეს უკანასკნელი მონღოლი ილხანი, 1353 წელს მოკლეს იგი, დაარბიეს მისი ურდო და თავის სახელმწიფოს შეუერთეს გორგანი. ამ დროს სარბედართა სახელმწიფო მოიცავდა მთელ დასავლეთ ხორასანსა და გორგანს. სარბედართა ეს სახელმწიფო მოსპო თემურლენგმა 1381 წელს.
1365 წელს აღმოსავლეთ სამარყანდში იფეთქა მოგოლისტანიდან (აღმ. თურქესტანი) შემოჭრილ მომთაბარეთა წინააღმდეგ, რომლებმაც დაამარცხეს სამარყანდის ამირები და ალყა შემოარტყეს ქალაქს. სამარყანდის ამირებმა მოტყუებით შეიპყრეს აჯანყების ხელმძღვანელები და აიღეს ქალაქი. 1373 წელს სარბედართა აჯანყება ქერმანში დაიწყო. 1374 წელს აჯანყება ჩაახშო შაჰმა შუჯა მოზაფერიდმა. 1383 წელს სარბედართა მნიშვნელოვანი აჯანყება მოხდა თემურლენგის წინააღმდეგ საბზევარში. თემურლენგმა აიღო და დაანგრია ქალაქი, მოსახლეობა გაჟლიტა.
ლიტერატურა
კატეგორია:ირანის ისტორია
მაგნოლიასებრნი
მაგნოლისებრნი (Magnoliaceae) — ორლებნიანი მცენარეთა ოჯახი. მარადმწვანე ან ფოთოლმცვივანი ხეებია, იშვიათად ბუჩქები.აქვთ მთლიანი ან დანაკვთული, ხშირად თანაფოთლებიანი ფოთლები, ორსქესიანი (იშვიათად ერთსქესიანი) ყვავილები, მრავალი მტვრიანა.
ოჯახში 12 გვარის 220-მდე სახეობაა, რომელიც გავრცელებულია აღმოსავლეთ და სამხრეთ-აღმოსავლეთ აზიაში, ჩრდილოეთ ამერიკის სამხრეთ-აღმოსავლეთში და ცენტრალურ ამერიკაში, აგრეთვე ვესტინდოეთსა და სამხრეთ ამერიკის ჩრდილოეთში.
ყოფილ სსრკ-ში, კერძოდ, კურილის კუნძულებზე ამ ოჯახიდან ბუნებრივად იზრდება მაგნოლიის გვარის მხოლოდ 1 სახეობა; სამხრეთ რაიონებში დეკორატიულ მცენარედ კულტივირებულია 20-მდე სახეობა
ლიტერატურა
*
სასკე უჩიჰა
სასკე უჩიჰა (うずまき ナルト) — მანგა და ანიმე სერიალ „ნარუტოს“ ერთ-ერთი მთავარი პერსონაჟი, რომლის შემქმნელიცაა მასაში კიშიმოტო. სასკე მიეკუთვნება უჩიჰას კლანს, ცნობილი ნინძების ოჯახს, რომლებიც ერთ-ერთი ყველაზე ძლიერი კონოჰაგაკურეს მოკავშირეები იყვნენ. (木 ノ 葉 隠 れ の 里, ქართული თარგმანი: "დამალული ფოთლების სოფელი") მისი კლანი სერიალის დაწყებამდე ამოხოცა სასკეს უფროსმა ძმამ, იტაჩი უჩიჰამ. სასკე ერთადერთი იყო ვინც იტაჩიმ ცოცხლად დატოვა. მიუხედავად თანაგუნდელების, ნარუტო უძუმაკისა და საკურა ჰარუნოს თანაგრძნობისა, მას მაინც აიძულებს შურისძიების წყურვილი მეგობრებისა და მშობლიური სოფლის დატოვებას. ის მიდის ანიმე სერიალის ერთ-ერთ ბოროტმოქმედთან, ოროჩიმარუსთან, რათა ჰქონოდეს იმის ძალა, რომ შური იძიოს იტაჩი უჩიჰაზე რომელმაც მას ბავშვობაში ფსიქოლოგიური ტრავმა მიაყენა. სასკე ასევე ჩანს სერიალის რამდენიმე ანიმაციურ მხატვრულ ფილმსა და მასთან დაკავშირებულ მედიაში, მათ შორის ვიდეო თამაშებში, ორიგინალურ ვიდეო ანიმაციებში (OVAs) და ნარუტოს ფილმებში, ასევე ნარუტოს მანგის გაგრძელებაში, ბორუტო: ნარუტოს შემდეგ თაობაში (2016) რომელშიც ის მხარს უჭერს თავის სოფელს და უწევს მენტორობას ნარუტოს ვაჟს ბორუტო უძუმაკის.
სქოლიო
კატეგორია:ნარუტოს პერსონაჟები კატეგორია:გამოგონილი პერსონაჟები
სარეზის ტბა
სარეზის ტბა (Кӯли Сарез) — ტბა პამირში, ტაჯიკეთში, მთიანი ბადახშანის ავტონომიურ ოლქში, ჩრდილოეთი ალიჩურისა და მუზქოლის ქედებს შორის, 3239 მეტრ სიმაღლეზე. ფართობი 86,5 კმ². სიგრძე დაახლოებით 75 კმ, სიგანე 3,4 კმ-მდე, საშუალო სიღრმე 190 მეტრი, მაქსიმალური 505 მეტრი. წარმოიქმნა 1911 წლის მიწისძვრის შედეგად. უმთავრესად საზრდოობს მყინვარის წყლით. დონის რყევა დაახლოებით 6 მეტრი. იყინება დეკემბრის ბოლო-იანვრის I ნახევარში. ყინულისაგან თავისუფლდება მარტის ბოლო-მაისში.
ლიტერატურა
კატეგორია:ტაჯიკეთის ტბები
მასაჩუსეტსი
მასაჩუსეტსი (Massachusetts) — შტატი აშშ-ში, მდებარეობს ახალი ინგლისის რეგიონში. სახელი ინდიელთა ენაზე ნიშნავს „დიდი ბორცვების ადგილს“. იგი დააარსეს პლიმუტელმა პილიგრიმებმა 1620 წელს; 1788 წლიდან აშშ-ს შტატია.
მარცხნივ|მინი|ლექსინგტონ-გრინი
სქოლიო
კატეგორია:აშშ-ის შტატები
მინა, ერმოგენი და ევგრაფი
წმინდანები IV საუკუნეში ეწამნენ ქრისტესთვის. მოციქულთასწორმა კონსტანტინემ (306-337) რომის იმპერიის დასავლეთ ნაწილში მართლმადიდებლობა განამტკიცა, მაგრამ აღმოსავლეთში წმინდა ეკლესია კიდევ დიდხანს იდევნებოდა. მოშურნე წარმართი - იმპერატორი მაქსიმიანე გალერიუსი (305-311) ცდილობდა, მის განმგებლობაში მყოფ ყველა ოლქში ძირფესვიანად ამოეძირკვა ქრისტიანობა. ამ მიზნით მან ალექსანდრიაში წარჩინებული კარისკაცი - მინა გაგზავნა. მინა მაცხოვრის მსასოებელი იყო, მაგრამ თავის სარწმუნოებას ფარულად იმარხავდა.
რამდენიმე დღეში ერმოგენი ალექსანდრიის ეპისკოპოსად დაადგინეს. მან მთელი ქონება გლახაკებს განუყო, მოკლე ხანში შემუსრა მთელი ქალაქის საკერპოები, მათ ნაცვლად ეკლესიები ააგო და ქრისტიანობაზე მოქცეული ბევრი წარმართი მონათლა. უფლის სახელის მოხმობითა და ჯვრის ნიშით ნეტარი ყოველგვარ სნეულებას კურნავდა და ეშმაკებს განასხამდა.
იმპერატორი მაქსიმიანე თავად ჩავიდა ალექსანდრიაში ათი ათასიანი მხედრობით. იმპერატორის ბრძანებით ერმოგენს ხელ-ფეხი მოჰკვეთეს. მოჭრილი ასოები სახალხოდ ცეცხლში დაწვეს, თავად წმინდანი კი მახვილით განგმირეს და მდინარეში მოისროლეს. ჯალათებმა მინაც სიკვდილის პირას მიიყვანეს წამებით, მაგრამ უფალმა ორივე მოწამე სასწაულებრივ განკურნა: დილით უფლის რჩეულები ქალაქის მოედანზე თავმოყრილი ხალხის წინაშე გამოცხადდნენ: „ჭეშმარიტად დიდ არს ღმერთი - ღმერთი ქრისტიანეთა!“ - ყვიროდა ამ სასწაულით გაოცებული ხალხი.
ერთმა ქრისტიანმა ჭაბუკმა, ევგრაფმა პირჯვარი გადაისახა და ახოვნად აღიარა იესო ქრისტე. მეფე გამძვინვარდა, ნეტარი მარტვილი მახვილით აჩეხა, შემდეგ კი ბრძანა, ერმოგენისა და მინასთვის თავები მოეკვეთათ. წმინდა მოწამეთა ნეტარი სულები სასუფეველს შეერთვნენ.
მაქსიმიანეს სურდა, უფლის რჩეულთა ცხედრები ზღვაში დაენთქა, მაგრამ რკინის ლუსკუმა წმინდა ნაწილებითურთ წყალში არ ჩაიძირა. ბიზანტიონის ნაპირებთან მიცურებული სიწმიდე ეპისკოპოსმა ნაპირზე გადმოაბრძანა და ქალაქის კედლებთან დაფლა. იმპერატორმა იუსტინიანემ წმინდა მინა ალექსანდრიელის სახელობის ტაძარი ააგო, წმიდა იოსებ ტკბილადმგალობელმა (ხს. 17 აპრილს) კი წმინდა მარტვილთა სადიდებელი კანონი შექმნა.
უუსიმაა
უუსიმაა (Uusimaa, Nyland ახალი მიწა) — რეგიონი ფინეთის სამხრეთ ნაწილში, ფინეთის ყურის სანაპიროზე. ესაზღვრება ქვეყნის სხვა რეგიონები — ვარსინაის-სუომი, კანტა-ჰიამე, პიაიატ-ჰიამე. მისი ფართობი 6 805.74 კმ²-ია. რეგიონში მდებარეობს ფინეთის დედაქალაქი ჰელსინკი და ქვეყნის სიდიდით მეორე ქალაქი ესპოო, რის გამოც უუსიმაა ფინეთის ყველაზე დასახლებული რეგიონია 1 585 473 მცხოვრებით (2010 წ.).
მინა, ერმოგენი და ევგრაფი
ლიტერატურა
კატეგორია:IV საუკუნის ქრისტიანი წმინდანები
უუსიმაა
ისტორია
XII-XIII საუკუნეებში, უუსიმაა შვედეთის სამეფოს შემადგენლობაში შედიოდა. რეგიონის სანაპირო ზოლი უძველესი დროიდანვე მჭიდროდ იყო დასახლებული ჰიამეს ხალხით, მაგრამ XII საუკუნიდან აქ შვედებმა იწყეს დასახლება, ძრითადად ქალაქ ჰელსინგრადიდან, რის გამოც სანაპირო ზოლში არაერთი შვედური სოფელი წარმოიქმნა.
1809 წლის ფინეთის ომში პროვინცია რუსეთის იმპერიას გადაეცა. 1997-2010 წლებში უუსიმაა სამხრეთ ფინეთის პროვინციის შემადგენლობაში შედიოდა, რომელიც შემდეგ ორ რეგიონად — უუსიმაად და აღმოსავლეთ უუსიმაად გაიყო, მაგრამ 2011 რეგიონები წელს კვლავ შეერთდნენ საერთო სახელით — უუსიმაა.
რეგიონში მოქმედებს ორი ოფიციალური ენა — ფინური და შვედური.
უუსიმაა შედგება 28 მუნიციპალიტეტისაგან. დედაქალაქია ჰელსინკი.
რესურსები ინტერნეტში
კატეგორია:ფინეთის რეგიონები
Selling England by the Pound
Selling England by the Pound (ერთ გირვანქად იყიდება ინგლისი) — ინგლისური პროგრესული როკ-ჯგუფ ჯენესისის მეხუთე სტუდიური ალბომი, რომელიც გამოვიდა 1973 წლის 12 ნოემბერს.
ისტორია
დისკი ჩაიწერა ალბომის Foxtrot შემდეგ და იყო ჯგუფის პიტერ გებრიელთან ერთად ჩაწერილ ალბომებს შორის კომერციულად წარმატებული ნამუშევარი. ბრიტანეთში იგი რეიტინგის #3 ადგილზე აღმოჩნდა.
ჯგუფი თვლიდა, რომ ეს იყო წარმატებული და წარუმატებელი ნომრების ალბომი. თუმცა, აქ შესულია რამდენიმე სიმღერა, რომელიც ასევე შედიოდა ჯგუფის საკონცერტო პროგრამაში. ტონი ბენქსმა აქ პირველად გამოიყენა ელექტრონული სინთეზატორი, რაც იქცა ჯგუფის ერთ-ერთი ცნობილი სიმღერის „Firth of Fifth“ ელემენტად (მასში ასევე არის სოლო ფორტეპიანოზე, რომელიც არ სრულდებოდა ცოცხალი გამოსვლებისას).
ბალადაში „More Fool Me“ ფილ კოლინზი წამყვან ვოკალს ასრულებს.
გრძელ პიესაში „The Battle Of Epping Forest“ პიტერ გებრიელის თქმით, საუბარია ლონდონის განგსტერების შორის გამართულ ომებზე - იგი ეფუძნება რეალურ ამბავს, რომელიც გაზეთ Times-ში გამოაქვეყნეს. პიტერს გაახსენდა მისი არსებობა, მაგრამ ვერ მოიძია იგი გაზეთში, ასე რომ უბრალოდ შეცვალა ისტორია და თავისი ინტერპრეტაცია მოიგონა, განგსტერების ორ ჯგუფსა და მათ გარჩევებზე ლონდონის ისტ ენდში.
დისკის 1994 წლის ახალ გამოცემაში შეტანილია ალბომის ტექსტები და მითითებულია ავტორები.
დისკის SACD ვერსია, დამატებით ვიდეო-მასალასთან ერთად გამოიცა 2008 წლის 11 ნოემბერს, კრებულთან Genesis 1970–1975 ერთად.
წარმატება
ალბომი
ტურნე
ალბომის შემდგომი ტურნეს მსვლელობისას სრულდებოდა შემდეგი სიმღერები:
სქოლიო
კატეგორია:ჯენესისის ალბომები კატეგორია:1973 წლის ალბომები კატეგორია:კონცეპტუალური ალბომები კატეგორია:Charisma Records-ის ალბომები კატეგორია:Atlantic Records-ის ალბომები კატეგორია:ალბომები პიტერ გებრიელის პროდიუსერობით კატეგორია:ალბომები ფილ კოლინზის პროდიუსერობით კატეგორია:ალბომები ტონი ბენქსის პროდიუსერობით კატეგორია:ალბომები მაიკ რეზერფორდის პროდიუსერობით
K
K, k — ლათინური ანბანის მეთერთმეტე ასო. მომდინიარეობს ბერძნულისგან K ან k (კაპა), რომელიც თავის მხრივ განვითარდა სემიტური კაპ-გან, სიმბოლო გახსნილი ხელისთვის. ეს კი, თავის მხრივ, ეგვიპტეში მცხოვრები სემიტების მიერ ათვისებულ იქნა იეროგლიფისგან „ხელი“, რომელიც „დ“-ს წარმოადგენს ეგვიპტურ სიტყვაში ხელისთვის: დ-რ-ტ. თუმცა სემიტებმა ეს ნიშანი ბგერას /k/ მიაკუთვნეს, ვინაიდან მათი სიტყვა ხელისთვის ამ ბგერით იწყებოდა.
სემიტური მნიშვნელობა /k/ შენარჩუნებულ იქნა თითქმის ყველა კლასიკურ და თანამედროვე ენებში, თუმცა ლათინურმა სრულიად მოიშორა K, რის ნაცვლადაც ამჯობინებდა C-ს. როდესაც ბერძნული სიტყვები გადატანილ იყო ლათინურში, კაპა გარდაიქმნებოდა C-დ. ლათინური K-ს იყენებდა სხვა ენებისთვის, მაგ. ეტრუსკულისთვის, როგორც ჩანს სიტყვებში kalendae, „თვის პირველი დღე“, ინგლისურში ის იწერება როგორც calendar.
კლავიატურა
კომპიუტერის კლავიატურაზე წარმოადგენს შემდეგი სიმბოლოების ერთობლიობას:
რესურსები ინტერნეტში
კატეგორია:ლათინური ასოები
Inodrillia gibba
სქოლიო
კატეგორია:მუცელფეხიანები
ჰრუშივკა (სკადოვსკის რაიონი)
ჰრუშივკა (Грушівка) — დასახლება უკრაინაში. მდებარეობს ხერსონის ოლქის სკადოვსკის რაიონში. 2013 წელს სოფლის მოსახლეობა 245 კაცს შეადგენდა.
რესურსები ინტერნეტში
კატეგორია:სკადოვსკის რაიონის დასახლებები
ია საკანდელიძე
ია საკანდელიძე – ქართველი მუსიკოსი.
დაამთავრა თბილისის კონსერვატორია ფორტეპიანოს სპეციალობით. სპექტაკლების მუსიკალური გაფორმება 1989 წლიდან დაიწყო. პირველი სპექტაკლი, რომელიც მან გააფორმა, გ. ბიუჰნერის "ლეონსი და ლენა" (რეჟისორი - ნ, კვახვაძე) იყო. სხვადასხვა თეატრებში გაფორმებული აქვს ორმოცამდე სპექტაკლი, მათ შორის მ.თუმანიშვილის, თ. ჩხეიძის და რ. სტურუას სპექტაკლები.
კატეგორია:ქართველი მუსიკოსები
ქირქუქის ბრძოლა
ქირქუქის  ბრძოლა, ასევე ცნობილი როგორც აღ-დერბენტის ბრძოლა —  ნადირ-შაჰის მესოპოტამიის კამპანიის ბოლო ბრძოლა, რა დროსაც მან შური იძია ოსმალეთის გენერალ თოფალ ოსმან-ფაშაზე სამარას ბრძოლაში დამარცხებისთვის. მიუხედავად იმისა, რომ ბრძოლა დასრულდა სპარსელები ს ერთპიროვნული გამარჯვებით, ისინი იძულებულნი გახდნენ დაეტოვებინათ ერაყი სპარსეთის სამხრეთში  დაწყებული მზარდი აჯანყების გამო, რომელსაც მუჰამედ ხან ბელუჯი მეთაურობდა. შექმნილმა ვითარების გამო ნადირ-შაჰმა ვერ ისარგებლა ამ დიდებული გამარჯვების სტრატეგიული უპირატესობით — ბაღდადის აღებით.
სამარის ბრძოლის შედეგები
ნადირ-შაჰის დამარცხება სამარას ბრძოლაში სპარსელებს არა მხოლოდ 30 000 მსხვერპლი დაუჯდათ, არამედ ბაღდადი თურქების მფლობელობაში დარჩა. ამდენი გამოცდილი მებრძოლისა და არტილერიის დაკარგვა არ იყო იოლი გადასალახი. ნადირ-შაჰის პირველი ამოცანა გახლდათ ჯარისკაცების ზნეობის აღდგენა, რომლებიც აქამდე თავს დაუმარცხებლად თვლიდნენ და არა უსაფუძვლოდ, ვინაიდან მანამდე ნადირ-შაჰი ბრძოლაში არ დამარცხებულა. თავისი ოფიცრებთან შეხვედრა ნადირ-შაჰმა შეცდომების აღიარებით დაიწყო:
„..(ნადირმა) შეახსენა მათ  დაღუპული ჯარისკაცების გამბედაობა და დაჰპირდა, რომ ამოშლიდა მათი მეხსიერებიდან ბოლოდროინდელ მარცხთან დაკავშირებულ მოგონებებს“.
ამ დროს სპარსეთი ს სამხრეთში აჯანყება დაიწყო მუჰამედ-ხან ბელუჯის მეთაურობით, რომელმაც თავის ირგვლივ შეკრიბა უკმაყოფილო ხალხის მნიშვნელოვანი მასა და დაიწყო მოლაპარაკება ადგილობრივ არაბულ ტომებთან. მაგრამ ნადირ შაჰმა გადაწყვიტა ჯერ თოფალ ოსმან-ფაშასთან გაესწორებინა ანგარიში, შემდეგ კი მუჰამედ ხანის აჯანყება ჩაეხშო.
სპარსეთის არმიის აღდგენა
შურისძიების საჭიროება განპირობებული იყო არა მხოლოდ ნადირ-შაჰის სიამაყით, არამედ იმითაც, რომ სამარაში დამარცხებამ ნაყოფიერი ნიადაგი შექმნა შინაგანი უკმაყოფილების ზრდისთვის. ნადირ-შაჰი მაშინვე შეუდგა სისხლიანი არმიის აღდგენას და სულ რაღაც 40 დღეში მოაგროვა უზარმაზარი რესურსი მთელი ქვეყნის მასშტაბით (ცხენზე, ჯორსა და აქლემზე ამხედრებული 140000 მეომარი) და 50000 რეკრუტი. გაატარა რეფორმები. ჯარის აღდგენის ამ მცდელობებმა გამოიწვია ქვეყნის მაცხოვრებლების ტანჯვა, განსაკუთრებით ქვეყნის დასავლეთში, რომლებიც მძიმედ იბეგრებოდნენ. ყველაზე სასტიკი ზომებით 200 000 თუმანის შეგროვებით, ნადირ-შაჰმა ეს ფული ოფიცრებს დაურიგა, რაც მათ მზადყოფნას უმატებდა მომავალი ბრძოლისთვის. დიდებულებთან საუბრისას მან განაცხადა: „იცით, რატომ საუბრობენ ჩემზე ასეთი სიძულვილით? იმიტომ რომ არც ერთ წუთს არ მივცემ ქვეყანას სიმშვიდეს.... გავანადგურებ ყველაფერს, რადგან მე არ ვარ კაცი, არამედ — ღვთის რისხვა, გამოგზავნილი კაცობრიობის დასაძლევად“. ასეთი განცხადებები იძლევა ნათელ სურათს ნადირის ნარცისული პიროვნების შესახებ, რომელიც თითქოს შერწყმული იყო ფსიქოპათიასთან. ეს იყო ის თვისებები, რამაც იგი გახადა ომის დაუნდობელი  გენიოსი, რითაც აღფრთოვანებულები იყვნენ მისი თანამედროვეები და  ისტორიკოსებით დღემდე.
თოფალ ფაშაც ზარალის ანაზღაურებას ცდილობდა. მან მოითხოვა სტამბოლიდან გამაგრების მიღება და უფრო ახალგაზრდა შემცვლელის გამოგზავნა (თოფალ ოსმან-ფაშა იმ დროს დაახლოებით 70 წლის გახლდათ). საბოლოოდ  მოახერხა 100000 ჯარისკაციანი არმიის შეკრება.
საწყისი ფაზა
მინი|300x300პქ|1. სპარსეთის ქვეითი ჯარი მიიწევს ოსმალეთის ხაზის წინააღმდეგ, ორივე მხარე ორსაათიან შეტაკებაში მონაწილეობს2. ნადირ-შაჰი აგზავნის ჰაჯიბექ-ხანს 15000 -იანი მხედრის სათავეში თურქული პოზიციების ირგვლივ.3. ნადირ-შაჰი ალყაში აქცევს ოსმალეთის არმიას კიდევ 15000 მხედართან ერთად. მზვერავებმა ნადირ-შაჰს აცნობეს 12000 -ბიანი თურქეთის არმიის შესახებ, რომელიც მოძრაობდა აღ-დერბენტის დაბლობზე. თოფალ ოსმან-ფაშამ ეს კონტინგენტი მემიშ-ფაშას მეთაურობით თავისი ძირითადი არმიის ავანგარდში ჩააყენა. ამავე დროს ნადირ-შაჰმა  ჰაჯიბექ-ხანის მეთაურობით  საკუთარი არმიის მოწინავე ნაწილი გაგზავნა, რათა ალყაში მოექცია მემიშ ფაშა და დარტყმა მიეყენებინა სპარსეთის მთავარი არმიისთვის. ჰაჯიბექ ხანის დადევნების შემდეგ მემიშ ფაშა პირდაპირ  ნადირ-შაჰს ჩაუსაფრდა,  სადაც 15000 მტრის ჯარისკაცი თურქებს ორი ფლანგიდან ელოდა. შედეგად, მემიშ ფაშა, რომელმაც იმ დროისთვის უკვე გაუგზავნა შეტყობინება თოფალ-ოსმან ფაშას, რომ დაამარცხა სპარსეთის ჯარები და სთხოვდა დამატებითი ჯარების გაგზავნას, ბრძოლის ველზე იწვა დაღუპულებს შორის. ერთ-ერთმა გადარჩენილმა თურქმა სპარსელებს გზა უჩვენა თოფალ ფაშას ჯარისკენ, რომელიც მათგან სულ რაღაც 5 კილომეტრის დაცილებით გადაადგილდებოდა. თოფალ ოსმან- ფაშამ,  შეიგრძნო რა გარდაუვალი საფრთხე,  ჯარისკაცებს  გაჩერება უბრძანა და დაიწყო თავისი ხალხის განლაგება. როდესაც სპარსეთის ჯარი მტერს მიუახლოვდა, ნადირმა თავისი ქვეითი ჯარი რიგზე განალაგა და იანიჩრების წინააღმდეგ შეტევაზე გაგზავნა. როგორც კი ჯარები მიუახლოვდნენ ერთმანეთს, დაიწყო შეტაკება, რომელიც ორ საათს გაგრძელდა.
დასკვნითი ფაზა
იანიჩრებმა დაიწყეს პოზიციების დათმობა. მდგომარეობა იმდენად გართულდა, რომ თოფალ ოსმან-ფაშა შეეგუა თავის უიღბლობას და ცხენზე ამხედრდა, რათა საკუთარ მეომრებთან ერთად ბრძოლაში ჩაბმულიყო. მან გაქცევას, ბრძოლის ველზე  დაცემა ამჯობინა.მოხუც გენერალს ცხენიდან გადმოვარდნამდე ორჯერ ესროლეს. სპარსელმა მხედარმა თავი მოაჭრა და ნადირ-შაჰს გადასცა.
ბრძოლა დასრულდა ოსმალეთის 20 000 - იანი  მსხვერპლით, მთელი არტილერიის და  ბარგის დიდი ნაწილის დაკარგვით. შურისძიებით კმაყოფილმა ნადირ-შაჰმა ბრძანა, თოფალ ოსმან-ფაშას თავი სხეულთან შეეერთებინათ და  პატივით გაეგზავნათ ბაღდადში, სადაც დაკრძალავდნენ.
შედეგები
ნადირ-შაჰი იმედოვნებდა ბაღდადის ახალი ალყის დაწყებას და დაიწყო ნიადაგის მომზადება ქალაქის დაპყრობისთვის. ის აგრეთვე კავკასიაში ლაშქრობისთვის ემზადებოდა. თოფალ ოსმან-ფაშას დამარცხებითა და აჰმედ-ფაშას სიკვდილით შეძრწუნებულმა სტამბოლმა მშვიდობის სანაცვლოდ ტერიტორიების დათმობაზე დაიწყო მოლაპარაკებები. თავრიზი უკვე ევაკუირებული იყო ოსმალების მიერ ქირქუქის ბრძოლის შემდეგ. თუმცა, ნადირ-შაჰის გეგმები ჩაშალა მუჰამედ-ხანის აჯანყებამ, რომელიც სულ უფრო სერიოზულ საფრთხედ იქცა. ბაღდადის დაკავების ნაცვლად, ნადირ-შაჰი იძულებული გახდა ჯარი შეეკრიბა და იმპერიის შიგნით  მოჰამად ხანის აჯანყების ჩასახშობად წასულიყო.
საერთო თვალსაზრისით, მესოპოტამიის ლაშქრობის გამარჯვებული თოფალ ოსმან-ფაშა გახლდათ, რომელმაც სამარას ბრძოლაში გამანადგურებელი გამარჯვებით იხსნა ბაღდადი დაცემისგან. მიუხედავად იმისა, რომ შემდგომში ის კირკუკში დამარცხდა და მოკლეს, ნადირ-შაჰმა ვერ შეძლო წარმატებების შემდგომი გაფართოება.
მირეი მატიე
მირეი მატიე (Mireille Mathieu; დ. 22 ივლისი, 1946) — ფრანგი მომღერალი. გამოცემული აქვს 1200-ზე მეტი სიმღერა 11 ენაზე. მსოფლიო მასშტაბით გაყიდული აქვს 122 მილიონი ალბომი (2005 წლის 24 ნოემბრისთვის) და 50 მილიონი სინგლი.
ტატარას ხიდი
ხიდი, რომელიც 1999 წლის 1 მაისს გაიხსნა, ორ საავტომობილო ხაზს მოიცავს ორივე მიმართულებით და აქვს დამატებითი ხაზები ველოსიპედების, მოტოციკლეტებისა და ფეხით მოსიარულეთათვის.
კატეგორია:იაპონიის ხიდები კატეგორია:ვანტური ხიდები
შუგარ-სიტი
შუგარ-სიტი (Sugar City) — ქალაქი აშშ-ში. მდებარეობს აიდაჰოს შტატში, მედისონის ოლქში. 2010 წლის მონაცემებით ქალაქის მოსახლეობა შეადგენს 1514 კაცს.
იხილეთ აგრეთვე
კატეგორია:აიდაჰოს ქალაქები
ველოსიპედი
250px|thumb ველოსიპედი (vélocipède) — ორბორბლიანი (არის ერთ, სამ და ოთხბორბლიანი მოდიფიკაციებიც) მექანიკური სატრანსპორტო საშუალება. მისი ტარება შეიძლება „პედლების“ ფეხით დატრიალებით, პედლების საშუალებით ხდება ასევე სიჩქარის რეგულირება.
ისტორია
300px|thumb|ველოსიპედის ევოლუცია 1790 წელში პირველი ველოსიპედი რომელიც გამოიგონეს საფრანგეთში ჰგავდა ორბორბლიან ხის ცხენს, პედლებისა და საჭის გარეშე. 1817 წელს გერმანიაში მას დაამატეს მოძრაობის მიმმართველი მექანიზმი. 1861 წელს საფრანგეთში ველოსიპედზე გამოჩნდა პედლები. 1870 წელს პირველად წინა დიდი ბორბლიანი ველოსიპედი გამოჩნდა ბრიტანეთში. და საბოლოოდ 1903 წელს პირველად გაიმართა შეჯიბრება - ტურ დე ფრანსი.
მრავალ ქალაქში, მათ შორის ლონდონსა და ტალინში, „სასწრაფო დახმარების“ ექიმები გადაადგილებას ხშირად ველოსიპედით ამჯობინებენ. ველოსიპედს ბედმა მხოლოდ „მშვიდობისმყოფელობითი“ ფუნქცია არ შესძინა. მან დიდი გამოყენება პოვა სამხედრო საქმეშიც. ველოსიპედს დაზვერვისა და შეტყობინების გადასაცემად ჯერ კიდევ ინგლის-ბურების ომის დროს (1899-1902) ორივე მხარე (დიდი ბრიტანეთი და სამხრეთ აფრიკის რესპუბლიკები) წარმატებით იყენებდა.
ველოსიპედს განსაკუთრებული როლი ჰქონდა პირველი მსოფლიო ომის დროსაც, როგორც დაზვერვისა და შეტყობინების გადაცემის, ისე დაჭრილთა ტრანსპორტირების მისიებში. ველოსიპედი წარმატებით გამოიყენა იაპონიამ 1937 წელს ჩინეთში, 1941 წელს კი სინგაპურში შეჭრის დროს. ვერმახტში ყველა ქვეითი დივიზიის დაზვერვის ბატალიონებში შედიოდა ველოსიპედისტთა დანაყოფები. ეს სატრანსპორტო საშუალება შეუდარებელი იყო ათასობით ჯარისკაცის ერთი ადგილიდან მეორემდე, მოწინააღმდეგისთვის შეუმჩნევლად გადასროლისთვის. თანაც ველოსიპედს არ სჭირდებოდა საწვავი. მეორე მსოფლიო ომის დროს მოკავშირეთა ოპერაციებში მონაწილეობდნენ პარაშუტისტები, რომელთა ეკიპირებაში დასაკეცი ველოსიპედები შედიოდა. ველოსიპედს ტვირთების გადასატანად იყენებდნენ პარტიზანები ვიეტნამის ომის დროს. შვედეთის შეიარაღებულ ძალებში ველოსიპედისტთა დანაყოფებმა 2001 წლამდე, შვეიცარიაში კი 2003 წლამდე იარსება. არსებობს ცნობები, რომ ამერიკული სპეცრაზმი ავღანურ კამპანიაში ველოსიპედსაც იყენებს. რაც ყველაზე საინტერესოა, ფონ დრეიზის გენიალური ქმნილების პოპულარობას ვერაფერი დააკლო უფრო გვიანდელმა გადაადგილების საშუალებებმა — მოტოციკლმა და ავტომობილმა.
სხვათა შორის, ზინდელფინგენში, „მერსედეს-ბენცის“ ქარხანაში, მუშა-მოსამსახურეები საწარმოს ტერიტორიაზე დღემდე ველოსიპედებით გადაადგილდებიან. ყოველ განყოფილებას განსხვავებული ფერის ორთვალები ჰყავს.
ველოსიპედის ტიპები
დღეისთვის შექმნილია ველოსიპედის სხვადასხვა ტიპები. გამოყენების მიხედვით ველოსიპედები არსებობს: ქალის, BMX, მთის, ტრასის, გრაველის, კრუიზერი, სითიბაიკი, შოსეინი, ჰიბრიდი, ტურინგის, ელექტრო და სხვა.
თვლების რაოდენობისა და მდებარეობის მიხედვით ასევე არსებობს ველოსიპედების მრავალფეროვნება. უნიციკლს აქვს ერთი ბორბალი და ყველა დანარჩენი ნაწილი, რომლებიც ჩვეულებრივ ორბორბლიან ველოსიპედებს აქვთ. მის სამართავად ოთხმხრივი ბალანსირებაა საჭირო და მიჩნეულია, რომ უნიციკლის მართვის სწავლა ადამიანს 10-15 საათში შეუძლია. მონოციკლსაც ერთი ბორბალი აქვს, ოღონდ ის დიდია და მძღოლი ბორბლის შუაში ზის. მონოციკლი ზოგჯერ მოტორიზებულია. ორ- ან სამბორბლიანი ველოსიპედია ლიგერადი, რომელსაც ნახევრად მწოლარე მართავენ. ლიგერადი აეროდინამიკურია და მაღალ სიჩქარეს ავითარებს, ამიტომ მათთვის ცალკე შეჯიბრებები ეწყობა. ტანდემი არის ველოსიპედი ორი ადამიანისთვის, თავთავიანთი პედლებით. ამზადებენ ველოსიპედებს სამი და მეტი ადამიანისათვისაც. ხოლო ტრიციკლით, სამბორბლიანი ველოსიპედით, ბავშვები ერთობიან.
რესურსები ინტერნეტში
კატეგორია:ტრანსპორტი
ნუკლეარიზმი
ნუკლეარიზი არის პოლიტიკური ფილისოფიის მიმდინარეობა, რომელიც იცავს ბირთვულ იარაღსა და ბირთვულ ძალას, როგორც ნაციონალური უსაფრთხოებისა და ინტერნაციონალური სტაბილურობის საფუძველს. იგი ამტკიცებს, რომ ბირთვული ძალის არსებობის პირობებში, როდესაც ორივე მხარეს გააზრებული აქვს მოსალოდნელი შედეგები, ნუკლეარიზმი ქმნის ინტერნაციონალურ მშვიდობას და იგი წარმოადგენს უსაფრთხოების გარანტს. ასევე, ნუკლეარიზმის ქომაგები ამტკიცებენ იმასაც, რომ ბირთვული ენერგიის სამხედრო გამოყენება შესაძლებელია არიდებული იქნას თავიდან თუ მას ინდუსტრიულ მრეწველობაში გამოვიყენებთ.
ნუკლეარიზმი, ყოველთვის განიხილება კრიტიკულად და მისი პროპონენტები, ჩვეულებრივ, არ იცავენ მას ამგვარად, ისინი ნუკლეარიზმს განიხილავენ როგორც განუხორციელებელ შესაძლებლობას, რომელიც ბირთვული იარაღის ტექნოლოგიურმა განვითარებამ მოგვცა. ნუკლეარიზმის კრიტიკა არაერთგვაროვანია, ზოგი არ ეთანხმება ბირთვული ენერგიის გამოყენების ამჟამინდელ მეთოდიკას, ზოგი კი, მაგალითად როგორც უილიამ ჩალოპუკა (ავტორი წიგნისა ვიცნობდეთ ბირთვებს: ატომის პოლიტიკა და კულტურა), იცავს "ბირთვული კრიტიციზმის" მოძრაობას დეკონსტრუქტივიზმის საფუძვლებზე, რომელიც ჟაკ დერიდამ განავითარა. სხვები, როგორც ჯეიმზ დერ დერიანი, იზიარებენ პოლიტიკურ აქციას, რომელიც ბირთვული იარაღის სრულ გაუქმებას მოითხოვს.
კავთის წმინდა გიორგის ეკლესია
კავთის წმინდა გიორგის ეკლესია შეიძლება აღნიშნავდეს:
კატეგორია:წმინდა გიორგის სახელობის ეკლესიები
ნეშათი გურჯი
ნეშათი გურჯი (ნამდვილი სახელი  მოჰამად ბაყერ-ბეგი) (დ. წელი უცნობია — გ. 1819), ირანელი პოეტი და ლიტერატორი.
ლიტერატურა
კატეგორია:ირანელი პოეტები კატეგორია:გარდაცვლილი 1819
მეშახტე ტყიბული (საფეხბურთო კლუბი)
მეშახტე — პროფესიონალური ქართული საფეხბურთო კლუბი იმერეთის ქალაქ ტყიბულიდან. კლუბი არის საქართველოს თასის მფლობელი საბჭოთა კავშირის პერიოდში 1964 და 1976 წელს, ასევე ქვეყნის ჩემპიონი 1980, 1981 წლებში.
მეშახტის წარმატება XX საუკუნის 60-80-იან წლებში უკავშირდებოდა იმ დროისთვის საკმაოდ ძლიერ ქალაქს, ტყიბულს. მისი ქვანახშირის შახტებიც სსრკ-ის ცენტრალური ბიუჯეტის დოტაციაზე იყო და სწორედ აქედან ნაწილდებოდა თანხები სპორტის განვითარებაზეც, მათ შორის - ფეხბურთზეც. სსრკ-ის დაშლის შემდეგ, როდესაც ეს დაფინანსება შეწყდა, ქალაქ ტყიბულსაც მძიმე პერიოდი დაუდგა და ფეხბურთისთვისაც აღარავის ეცალა.
მეშახტის წარმატება ასევე უკავშირდება 70-იან წლებში ქალაქის რაიკომის მდივანს კარლო ლომაძეს, რომლის ინიციატივითაც ქალაქში აშენდა იმ პერიოდისათვის საუკეთესო სტანდარტების სტადიონი.
სსრკ-ს დაშლის შემდეგ კლუბი მცირე ხნით გამოდიოდა „ოკრიბის“ სახელით, ამ პერიოდისათვის ქალაქში არსებობდა მეორე საფეხბურთო კლუბი „ცხრაჯვარი“.
1965-1967 წლებში გუნდს ანდრო ჟორდანია წვრთნიდა.
სამწვრთნელო შტაბი
რესურსები ინტერნეტში
კატეგორია:საქართველოს საფეხბურთო კლუბები კატეგორია:სსრ კავშირის საფეხბურთო კლუბები
ბენიტო ხუარესი
ბენიტო ხუარესი (Benito Pablo Juárez García, დ. 21 მარტი, 1806, სან-პაბლო-გელატაო, მექსიკა — გ. 18 ივლისი, 1872, მეხიკო, მექსიკა) — მექსიკელი პოლიტიკური მოღვაწე. მექსიკის პრეზიდენტი და ეროვნული გმირი.
ბიოგრაფია
დაიბადა ღარიბი ინდიელი საპოტეკების ოჯახში. სასულიერო სემინარიის დამთავრების შემდეგ დაამთავრა მეცნიერებისა და ხელოვნების ინსტიტუტი ადვოკატის წოდებით.
1847-1852 წწ. იყო მშობლიური შტატის ოახაკის გუბერნატორი. 1846-1847 წწ. იღებდა აქტიურ მონაწილეობას ამერიკელების წინააღმდეგ ბრძოლაში ამერიკა-მექსიკის ომის პერიოდში.
1853 წელს ანტონიო ლოპეს დე სანტა-ანას დიქტატურის დამყარების შემდეგ დაიკავა ანტისამთავრობო პოზიცია, იძულებული გახდა დაეტოვებინა ქვეყანა და წასულიყო აშშ-ში.
1854 წელს ბურჟუაზიული რევოლუციის დასაწყისშივე დაბრუნდა მექსიკაში, ხოლო 1855 წელს სანტა-ანას დამხობის შემდეგ იგი შევიდა ახალი მთავრობის შემადგენლობაში და დაიკავა იუსტიციის მინისტრის თანამდებობა.
1857 წელს აქტიურად მონაწილეობდა მექსიკის კონსტიტუციის მიღებაში. 1858-1872 წწ. მექსიკის პრეზიდენტია.
1872 წელს ანტისამთავრობო ამბოხების ჩახშობის შემდეგ მოულოდნელად გარდაიცვალა გულის შეტევით.
კინემატოგრაფიაში
1939 წელს აშშ-ში გამოვიდა ფილმი ხუარესი, სადაც მთავარ როლს თამაშობდა პოლ მუნი.
სქოლიო
კატეგორია:მექსიკის პრეზიდენტები კატეგორია:დაბადებული 21 მარტი კატეგორია:დაბადებული 1806 კატეგორია:გარდაცვლილი 18 ივლისი კატეგორია:გარდაცვლილი 1872
დარივკა (სკადოვსკის რაიონი)
დარივკა (Дарівка) — სოფელი უკრაინაში. მდებარეობს ხერსონის ოლქის სკადოვსკის რაიონში. 2013 წელს სოფლის მოსახლეობა 200 კაცს შეადგენდა.
რესურსები ინტერნეტში
კატეგორია:სკადოვსკის რაიონის სოფლები
ევროპის თასების მფლობელთა თასი 1962-1963
ევროპის თასების მფლობელთა თასი 1962-1963 — ევროპის ქვეყნების თასების მფლობელთა თასის მესამე გათამაშება. გამარჯვებული გახდა „ტოტენჰემ ჰოტსპური“, რომელმაც ფინალში მადრიდის „ატლეტიკო“ დაამარცხა, ანგარიშით 5–1.
წინასწარი რაუნდი
1 მოიგო პლეი-ოფი 2–1
მერვედფინალი
2 მოიგო პლეი-ოფი 3–1
მეოთხედფინალი
3 მოიგო პლეი-ოფი 3–1
მარლონ ბრანდო
რესურსები ინტერნეტში
კატეგორია:ოსკარის მფლობელი კინომსახიობები კატეგორია:დაბადებული 3 აპრილი კატეგორია:დაბადებული 1924 კატეგორია:გარდაცვლილი 1 ივლისი კატეგორია:გარდაცვლილი 2004 კატეგორია:XX საუკუნის ამერიკელი მამაკაცი მსახიობები კატეგორია:XXI საუკუნის ამერიკელი მამაკაცი მსახიობები კატეგორია:ამერიკელი მამაკაცი კინომსახიობები კატეგორია:ამერიკელი მამაკაცი ტელემსახიობები კატეგორია:ინგლისელი ამერიკელები კატეგორია:გერმანელი ამერიკელები კატეგორია:ფრანგი ამერიკელები კატეგორია:ვალიელ-ამერიკელები კატეგორია:ირლანდიელი ამერიკელები კატეგორია:დონალდსონის ჯილდოს მფლობელები
Inodrillia hatterasensis
Inodrillia hatterasensis — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
რეზინი
რეზინი (resina) — ელასტიური მასალა, რომელიც კაუჩუკის ვულკანიზაციით მიიღება. სიმკვრივე — 1,2 ტ/მ3.
ევროპაში კაუჩუკის გამოჩენა
ევროპაში კაუჩუკის არსებობა გაიგეს 1738 წელს, როცა ამერიკიდან დაბრუნებულმა მოგზაურმა კოდამინმა პარიჟის მეცნიერებათა აკადემიას წარუდგინა კაუჩუკის მასალა და აგრეთვე გაუმხილა მისი მიღების საშუალება.
კაუჩუკის პირველადი გამოყენება
კაუჩუკის პირველადი პრაქტიკული გამოყენება მოხდა მაშინ როცა მისგან დაამზადეს საშლელი.
რეზინის გამოგონება
1839 წელს ამერიკელმა გამომგონებელმა ჩარლზ გუდიარმა მოახერხა ელასტიური კაუჩუკის ტემპარატურული სტაბილიზაცია - გოგირდის დამუშავებით და შემდგომი გაცხელებით. ამ მეთოდს ეწოდა ვულკანიზაცია, ხოლო პროდუქტს, რომელიც ვულკანიზაციის შედეგად მიიღება ეწოდა რეზინი.
ბაღდადის ალყა (1733)
ბაღდადის ალყა — ოსმალეთის იმპერიის მიერ კონტროლირებადი ბაღდადის შედარებით ხანმოკლე, მაგრამ ინტენსიური ალყა ნადირ-შაჰის სპარსული  არმიის მიერ. ალყის შედეგი წინასწარ განისაზღვრა ბაღდადიდან მოშორებით ჩრდილოეთით, სამარის მახლობლად, სადაც ჯარმა თოფალ ოსმან-ფაშას მეთაურობით  ალყაშემორტყმულთა დახმარების შემდეგ გადამწყვეტი დამარცხება მიაყენა სპარსეთის არმიას (ერთადერთი მარცხი ნადირ-შაჰის კარიერაში). სპარსეთის მოალყე  ჯარი იძულებული გახდა დაეხია ქალაქიდან, ამასთანავე დაკარგა  ბარგისა და იარაღის უმეტესი ნაწილი.
ალყის დასაწყისი
აჰმედ-ფაშა, ბაღდადის ეიალეთის გამგებელი, ამაგრებდა ტიგროსის მარცხენა სანაპიროს, რადგან იცოდა, რომ განიერი მდინარე რთული ბარიერი იყო ირანელთა შემტევი არმიისთვის. ნადირ-შაჰმა  ბანაკი გაშალა მდინარის აღმოსავლეთ მხარეს და მიმართა ხრიკს: თავისი კაცების უმეტესი ნაწილი ბანაკში დატოვა,  შეკრიბა ჯარისკაცების მცირე ჯგუფი და ღამით ჩრდილოეთით წავიდა.
თურქები თავს დაესხნენ თურქმენებსა და ქურთებს, რომლებიც მდინარის ხიდზე გადადიოდნენ და შეძლეს მათი უკან დახევა, მაგრამ 1500 დურანმა ჯარისკაცმა ხიდის ჩამონგრევამდე მაინც გადალახა ტიგროსი და შეუერთდა ნადირ-შაჰის რაზმს. სპარსელმა სარდალმა მაშინვე გაგზავნა თავისი ძალები ბრძოლაში და თანდათანობით მოახერხა აჰმად ფაშას ჯარების შევიწროვება, სანამ თურქები არ გაიქცნენ ბაღდადისკენ და დატოვეს  ქვემეხები და გვამები. ნადირ-შაჰმა სიმხდალის გამო რამდენიმე ქურთის და თურქმანის ჩამოხრჩობა ბრძანა და პირიქით, დურანები დააჯილდოვა.
ბაღდადის შემოგარენი მალე გაივსო სპარსელი ჯარისკაცებით, რომლებიც შეუერთდნენ თანამებრძოლებს ტიგროსის აღმოსავლეთ სანაპიროდან. დაიწყო მზადება ალყისთვის, ჩატარდა გრანდიოზული სამუშაოები: სპარსელებმა ააგეს 2700  კოშკი  ქალაქის კედლების მთელ პერიმეტრზე. სულ 300 000 სპარსელმა ალყა შემოარტყა ბაღდადის კედლებს, თუმცა მათგან მხოლოდ 100 000 იყო ჯარისკაცი.
თოფალ  ოსმან-ფაშას ჩამოსვლა
თუმცა, ალყის ბედი გადაწყდა ბაღდადიდან ჩრდილოეთით მრავალი მილის დაშორებით, ქალაქ სამარასთან, სადაც კონცენტრირებული იყო სტამბოლის მიერ გაგზავნილი საუკეთესო თურქული არმია თოფალ ოსმან-ფაშას მეთაურობით. როდესაც ნადირ-შაჰმა შეიტყო თურქული არმიის მოახლოების შესახებ ალყაში მოქცეული ბაღდადის დასახმარებლად, ამპარტავნულად გაემართა ჩრდილოეთით, რათა შეტევაზე გადასულიყო ნაცვლად იმისა, რომ   თავდაცვითი ბრძოლისთვის შესაფერისი ბრძოლის ველი აერჩია. შედეგად გაიმართა  ნადირ-შაჰის ერთ-ერთი ყველაზე სისხლიანი ბრძოლა: სპარსელებმა დაკარგეს ჯარის თითქმის ნახევარი, თურქებმა — მეოთხედი.
სპარსელთა დამარცხება იმდენად გამანადგურებელი იყო, რომ  ნადირ-შაჰი იძულებული გახდა  დაეტოვებინა ერაყი და ბაღდადის ალყა მოეხსნა. მიუხედავად იმისა, რომ ნადირ-შაჰმა, წარმოუდგენელი ძალისხმევის ფასად, შეძლო არმიის აღდგენა და საბოლოოდ დაამარცხა თოფალ ოსმან-ფაშას ჯარები, მან ვერ შეძლო ბაღდადის დაკავება (ძირითადად  ირანის სამხრეთში აჯანყების გამო, რომელიც საჭიროებდა მის დაუყოვნებლივ რეაგირებას).
სქოლიო
კატეგორია:ბაღდადის ისტორია კატეგორია:სეფიანთა იმპერიის ომები კატეგორია:ოსმალეთის იმპერიის ომები კატეგორია:ნადირ-შაჰ აფშარის ლაშქრობები კატეგორია:1733 წლის ბრძოლები
როდ-აილენდი
როდ-აილენდი (Rhode Island) (სრული სახელი: როდ-აილენდისა და პროვიდენსის პლანტაციების შტატი) — შტატი აშშ-ში, გეოგრაფიულად ყველაზე მცირე შტატია და მდებარეობს ახალი ინგლისის რეგიონში. როდ-აილენდი 1636 წელს დააარსა როჯერ უილიამსმა, რომელიც გაასახლეს მასაჩუსეტსიდან რელიგიური უთანხმოების გამო; 1790 წლიდან აშშ-ს შტატია.
სახელწოდება როდ-აილენდი ეკუთვნის ნარაგანსეტის უბეში უდიდეს კუნძულს, ასევე ცნობილს, როგორც აქიდნეკის კუნძული, რომელზეც ქალაქი ნიუპორტი მდებარეობს. სახელწოდების წარმომავლობა გაურკვეველია. ზოგიერთი ისტორიკოსის ცნობით, იტალიელმა მოგზაურმა ჯიოვანი და ვერაძანომ კუნძულის აღმოჩენისას მას როუდ აილენდი დაარქვა მისი საბერძნეთის კუნძულ როდოსთან მსგავსების გამო. სხვა ისტორიკოსებს სჯერათ რომ კუნძულის სახელწოდება მომდინარეობს ნიდერლანდელი მოგზაურის ადრიენ ბლოკის მიერ შერქმეული სახელიდან Roodt Eylandt, რაც ნიდერლანდურად "წითელ კუნძულს" ნიშნავს, გამომდინარე კუნძულის სანაპიროს წითელი თიხის ქანების გამო.
მიუხედავად იმისა, რომ შტატის ძირითადი ნაწილი კონტინენტზე მდებარეობს, მისი სახელწოდებიდან გამომდინარე ბევრი შეცდომით მიიჩნევს, რომ მთელი შტატი კუნძულზე მდებარეობს.
სქოლიო
კატეგორია:აშშ-ის შტატები
შოშოუნი
შოშოუნი (Shoshone) — ქალაქი აშშ-ში. მდებარეობს აიდაჰოს შტატში, ლინკოლნის ოლქში. 2010 წლის მონაცემებით ქალაქის მოსახლეობა შეადგენს 1461 კაცს.
იხილეთ აგრეთვე
კატეგორია:აიდაჰოს ქალაქები
ზელენე (სკადოვსკის რაიონი)
რესურსები ინტერნეტში
კატეგორია:სკადოვსკის რაიონის დასახლებები
დავით კერესელიძე
დავით კერესელიძე (დ. 9 ივნისი, 1959, თბილისი) — ქართველი დიპლომატი, საქართველოს ელჩი დანიისა და  ნორვეგიის  სამეფოებში და ისლანდიის რესპუბლიკაში.
ბიოგრაფია
1976–1981 წლებში სწავლობდა თბილისის სახელმწიფო უნივერსიტეტის გეოგრაფია-გეოლოგიის ფაკულტეტზე, ეკონომიკური და სოციალური გეოგრაფიის სპეციალობით. 1978-1980 სწავლობდა წლებში თბილისის სახელმწიფო უნივერსიტეტის საერთაშორისო ურთიერთობების მეორად ფაკულტეტზე. უნივერსიტეტის დამთავრების შემდეგ 1983 წლამდე მუშაობდა საქართველოს ეკონომიკისა და სამართლის ინსტიტუტში მეცნიერ-თანაშრომლად. 1983-1988 წლებში გაიარა მოსკოვის მსოფლიო ეკონომიკისა და საერთაშორისო ურთიერთობათა ინსტიტუტში ასპირანტურის კურსი საერთაშორისო ეკონომიკური და პოლიტიკური ურთიერთობების განხრით. მიღებული აქვს დოქტორის წოდება.
დიპლომატიურ სამსახურში შესვლამდე ეწეოდა კომერციულ საქმიანობას: იყო საქართველოს საგარეო ვაჭრობის ასოციაცია „გრუზიმფექსის“ დირექტორი (1989–1990) და შპს „ტრანსსერვისის“ კომერციული დირექტორი (1991–1993).
დიპლომატიური კარიერა
1993 წლიდან შევიდა დიპლომატიურ სამსახურში. საქართველოს საგარეო საქმეთა სამინისტროში ეკავა სხვადასხვა თანამდებობები:
კონფერენციებსა და მოლაპარაკებებში მონაწილება
აქტიურ მონაწილეობას იღებდა სხვადასხვა მნიშვნელოვან კონფერენციებსა და მოლაპარაკებებში, მათ შორის:
ენები
ინგლისური, ფრანგული, რუსული.
რესურსები ინტერნეტში
კატეგორია:ქართველი დიპლომატები კატეგორია:დაბადებული 9 ივნისი კატეგორია:დაბადებული 1959 კატეგორია:თბილისში დაბადებულები დ
კალომირა
მინი|კალომირა კალომირა (Kalomira, Καλομοίρα; ნამდვილი სახელი Maria Kalomira Sarantis; დ. 31 იანვარი, 1985, ნიუ-იორკი) — ბერძნული წარმოშობის ამერიკელი მომღერალი. 2008 წლის ევროვიზიაზე მან, როგორც საბერძნეთის წარმომადგენელმა, მესამე ადგილი დაიკავა სიმღერით „Secret combination“. კალომირა ქართულად იღბლიანს ნიშნავს.
რესურსები ინტერნეტში
კატეგორია:დაბადებული 31 იანვარი კატეგორია:დაბადებული 1985 კატეგორია:ევროვიზიის კონკურსანტები კატეგორია:ამერიკელი მომღერლები კატეგორია:ბერძენი მომღერლები
კიმენლააკსო
კიმენლააკსო (შვედ: Kymmenedalen) — რეგიონი ფინეთის სამხრეთ ნაწილში. ესაზღვრება ქვეყნის სხვა რეგიონები - უუსიმაა, პიაიატ-ჰიამე, სამხრეთი სავონია და სამხრეთი კარელია. მისი ფართობი 5,595.36 კმ²-ია. მოსახლეობა 183,300 ადამიანს შეადგენს (2009). რეგიონი შედიოდა ისტორიული უუსიმააs პროვინციის შემადგენლობაში.
კიმენლააკსოს რეგიონი შედგება 7 მუნიციპალიტეტისაგან, რომელთაგან სამს ქალაქის სტატუსი აქვს. ადმინისტრაციული ცენტრია კოუვოლა, რეგიონის უდიდესი ურბანული არეალი.
რესურსები ინტერნეტში
კატეგორია:ფინეთის რეგიონები
კონექტიკუტი
სქოლიო
კატეგორია:აშშ-ის შტატები
ატიკი
ატიკი (ბერძნ. Atiikos - ატიკური), არქიტექტურული ნაგებობის დამაგვირგვინებელი, კარნიზის თავზე დაშენებული, კედელი. ხშირად შემკულია წარწერებით ან რელიეფით. ძირითადად იყენებენ ტრიუმფულ თაღებში.
ლიტერატურა
კატეგორია:არქიტექტურული ელემენტები
ბეკანი
არქეოლოგიური მონაცემები გვიჩვენებენ, რომ ბეკანის ტერიტორია დასახლებული იყო შუა პრე-კლასიკურ პერიოდში, ძვ. წ. 550 წელს. რამდენიმე ასეულ წელში, ბეკანი გადაიქცა მნიშვნელოვან საცერემონიო ცენტრად. ამ დროისთვის მას გარს შემოავლეს დიდი თხრილი. დაახლოებით ჩვ.წ. 500 წლისთვის, ბეკანს სხვა მრავალი მაიას არქიტექტურის სტილის შენობა შემატეს. მშენებლობები სადღაც 830 წლამდე გრძელდებოდა. შემდგომ პერიოდში მოსახლეობა ნელ-ნელა დაკნინდა და 1200 წლისთვის ბეკანი საერთოდ მიტოვებულ იქნა.
ბეკანი ოფიციალურ ლიტერატურაში პირველად 1934 წელს მოიხსენიეს ამერიკელმა მეცნიერებმა ამ რეგიონში ექსპედიციის შემდეგ.
რესურსები ინტერნეტში
კატეგორია:მექსიკის არქეოლოგიური ძეგლები
სამრეკლო
220px|thumb|ნიკორწმინდის სამრეკლო
ულუღ ბეგი
მუჰამად თარაღაი ულუღ ბეგი (დ. 22 მარტი, 1394 — გ. 27 ოქტომბერი, 1449) — უზბეკი ასტრონომი და მათემატიკოსი. თემურლენგის შვილიშვილი. 1409 წელს სამარყანდის მმართველი გახდა, 1447 წელს კი, მამის — შაჰრუჰის - გარდაცვალების შემდეგ, სათავეში ჩაუდგა თემურიდების დინასტიას.
სამრეკლო
სამრეკლო — ტაძარზე დაშენებული ან ცალკე აღმართული კოშკისებური ნაგებობა, რომელიც განკუთვნილია ზარების ჩამოსაკიდებლად. ისტორიულ წყაროებში პირველი სამრეკლო იხსენიება VIII საუკუნეში, რომში (წმ. იოანე ლატერანელისა და წმ. პეტრეს ბაზილიკები). უძველესი სამრეკლოები შემონახულია ვერონასა და რავენაში. XI საუკუნიდან სამრეკლოები სწრაფად გავრცელდა დასავლეთ ევროპაში.
ულუღ ბეგი
ადრეული ასაკიდან დაინტერესდა მეცნიერებით, პოეზიით, ისტორიითა და სხვ., განსაკუთრებული ინტერესი გამოიჩინა ასტრონომიისადმი. შემოიკრიბა იმდროინდელი გამოჩენილი მეცნიერები და სამარყანდის ახლოს ააგო ობსერვატორია, რომლის ბადალი მთელს მსოფლიოში არ იყო დიდი ხნის მანძილზე. მუსულმანმა სასულიერო პირებმა და ფეოდალებმა მას მწვალებლობა დააბრალეს, მუხანათურად მოკლეს, ობსერვატორია კი დაანგრიეს.
სამრეკლო
სამრეკლოები საქართველოში
საქართველოში სამრეკლოები XIII საუკუნიდან ჩნდება. უძველესი დათარიღებული გუდარეხის სამრეკლო 1278 წელს არის აშენებული. ამ ხანის ნიმუშები წარმოადგენს გეგმით სწორკუთხა, ორსართულიან შენობას, რომლის კუბურ ქვემო სართულში გალავნის შესასვლელი იყო მოწყობილი, ხოლო მეორე სართულის მრავალწახნაგა, თაღებით გახსნილ გამჭოლ ფანჩატურში — საკუთრივ სამრეკლო. ხშირად სამრეკლო საცხოვრებელ ოთახებსაც შეიცავდა და თავდაცვით ფუნქციასაც ასრულებდა. დროთა განმავლობაში სამრეკლოები, როგორც ნაგებობის ტიპი, ევოლუციას განიცდის, იქმნება ახალი ტიპები. სამრეკლოების ცნობილი ნიმუშებია ვარძიის, იჯართის, გელათის მონასტრის, საფარის მონასტრის, ზარზმის მონასტრის, ნიკორწმინდის, ანჩისხატის, გრემისა და სხვა სამრეკლოები.
ულუღ ბეგი
ლიტერატურა
კატეგორია:უზბეკი ასტრონომები კატეგორია:უზბეკი მათემატიკოსები კატეგორია:დაბადებული 22 მარტი კატეგორია:დაბადებული 1394 კატეგორია:გარდაცვლილი 27 ოქტომბერი კატეგორია:გარდაცვლილი 1449
სამრეკლო
ლიტერატურა
კატეგორია:ქრისტიანული არქიტექტურა
Harangláb (építmény)
Inodrillia hesperia
Inodrillia hesperia — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
კარაბულატი
კარაბულატი (Карабулат) — სოფელი უკრაინაში. მდებარეობს ხერსონის ოლქის სკადოვსკის რაიონში. 2013 წელს სოფლის მოსახლეობა 165 კაცს შეადგენდა.
ნინო თარხან-მოურავი
ნინო თარხან-მოურავი (დ. 20 ივლისი, 1965) ― ქართველი მსახიობი.
რუსთაველის თეატრის მსახიობია 1986 წლიდან. აღსანიშნავი როლებია: ეკვირინა სამსონოვნა („სამანიშვილის დედინაცვალი“), ანა („ანა ფრანკის დღიური“), ვიკა ლუბერეცკაია („ამაღამ მგონი იქნება ქარი“), ოფელია („ჰამლეტი“), ადელა („ბერნარდა ალბას სახლი“), ვიოლა („როგორც გენებოთ ანუ შობის მეთორმეტე ღამე“), ანგელოზი, თანაშემწე („ჯარისკაცი, სიყვარული, დაცვი ბიჭი და პრეზიდენტი“).
რესურსები ინტერნეტში
კატეგორია:დაბადებული 20 ივლისი კატეგორია:დაბადებული 1965 კატეგორია:ქართველი მსახიობები
სან-ველი
სან-ველი (Sun Valley) — ქალაქი აშშ-ში. მდებარეობს აიდაჰოს შტატში, ბლეინის ოლქში. 2010 წლის მონაცემებით ქალაქის მოსახლეობა შეადგენს 1406 კაცს.
გუგულის ქედი
გუგულის ქედი — ლიხის ქედის სამხრეთ-აღმოსავლეთი გაგრძელება შიდა ქართლის ვაკეზე. ლიხის ქედს გამოეყოფა სოფელ ბრილთან. ზღვის დონიდან 817 მეტრამდე სიმაღლის გორაკ-ბორცვიანი სერი აგებულია მესამეული ასაკის თიხებით, მერგელებითა და ქვიშაქვებით. დასავლეთ ნაწილში ფართოფოთლოვანი ტყის კორომებია. დიდი ნაწილი გამოყენებულია სასოფლო-სამეურნეო სავარგულებად.
გუდაყვის საეპისკოპოსო
გუდაყვის საეპისკოპოსო — ეპარქია დასავლეთ საქართველოში. ზოგიერთი წყაროს (გიორგი მთაწმიდლის „დიდი სვინაქსარი“) ცნობით გუდაყვა იგივე „ზიღანეოსია“. მდებარეობდა შავი ზღვის აღმოსავლეთ სანაპიროზე, აფსარონსა და ბიჭვინთას შორის. ითვლება, რომ გუდაყვა თანამედროვე გუდავაა. იგი იყო საეპისკოპოსო ცენტრი ლაზეთში, შედიოდა ფაზისის სამიტროპოლიტოში და ექვემდებარებოდა კონსტანტინოპოლის პატრიარქს, რომლის დაქვემდებარებიდანაც დაახლოებით IX საუკუნის ბოლოს გამოვიდა. საქართველოს მეფე ბაგრატ III-მ გუდაყვის საეპიკოპოსოს მაგივრად დააარსა ბედიის საეპისკოპოსო. „მატიანე ქართლისას“ მიხედვით, „ამანვე მეფემან აღაშენა საყდარი ბედიისაჲ და შექმნა საყდარად საეპისკოპოსოდ. მოცვალა მუნ გუდაყვის საეპისკოპოსოჲ“. ეს "მოცვლა" დაკავშირებული იყო მეფის საეკლესიო პოლიტიკასთან, კერძოდ, დასავლეთ საქართველოს ძველი ბიზანტიური ორიენტაციის საეპისკოპოსოების ადგილას დააარსა ახალი, ქართული საეპისკოპოსოები. ცნობები გუდაყვის საეპისკოპოსოს შესახებ მეტად მწირია, რადგანაც არც ერთი ეპისკოპოსის სახელი არაა ცნობილი.
ლიტერატურა
კატეგორია:გუდაყვის საეპისკოპოსო
ფაბუსი (საფეხბურთო კლუბი)
ფაბუსი — საფეხბურთო კლუბი ბრონიციდან (რუსეთი). პროფესიონალურ დონეზე გამოიდიოდა 1995-2002 წლებში. საუკეთესო შედეგი იყო მე-9 ადგილი რუსეთის მეორე ლიგის (მე-3 დონე) ცენტალურ ზონაში, 1999 წელს.
რესურსები ინტერნეტში
კატეგორია:რუსეთის საფეხბურთო კლუბები
სამური (მრავალმნიშვნელოვანი)
სამური შეიძლება აღნიშნავდეს:
კრასნე (სკადოვსკის რაიონი)
კრასნე (Красне) — სოფელი უკრაინაში. მდებარეობს ხერსონის ოლქის სკადოვსკის რაიონში. 2013 წელს სოფლის მოსახლეობა 3024 კაცს შეადგენდა.
რესურსები ინტერნეტში
კატეგორია:სკადოვსკის რაიონის სოფლები
ლომისის წმინდა გიორგის ეკლესია (კავთისხევი)
300პქ|მინი| ლომისის წმიდა გიორგის ეკლესია – ეკლესია კასპის მუნიციპალიტეტის სოფელ კავთისხევის თხინვალიაანთ უბანში. თარიღდება ადრინდელი ფეოდალური ხანით.
ეკლესია დარბაზულია (8,8 X 8,7 მ), ნაგებია ნატეხი და რიყის ქვით. შესასვლელი სამხრეთითაა. ნახევარწრიული აფსიდის ღერძზე ვიწრო თაღოვანი სარკმელია, ჩრდილოეთით - ოთხკუთხა ნიში. სარკმლის ქვეშ მიდგმულია სატრაპეზო ქვა. დარბაზის სამხრეთ კედელში ძლიერ ვიწრო სარკმელია. სარკმელია დასავლეთ კედელშიც. დარბაზი გადახურულია ნახევარწრიული კამარით, რომლის საბჯენი თაღი ერთსაფეხურიან პილასტრებს ეყრდნობა. ფასადის აღმოსავლეთ ნაწილში ჩასმული ორი დიდი ქვის ლოდი თითქმის კედლის ნახევარს ავსებს.
ლიტერატურა
კატეგორია:კასპის მუნიციპალიტეტის ტაძრები კატეგორია:წმინდა გიორგის სახელობის ეკლესიები
L
L, l — ლათინური ანბანის მეთორმეტე ასო. წარმოებულია სემიტური კომბალისგან, რომელიც აღნიშნავდა ბგერას /l/. თავის მხრივ, ამის წარმოშობის წყარო ეგვიპტური იეროგლიფია, რომელიც სემიტებმა ანბანური დანიშნულებით გამოიყენეს. ბერძნული ასო ლამბდა Λ (ასომთავრული) ან λ (ნუსხური), ასევე ექვივალენტური ეტრუსკული და ლათინური ასოები, წარმოადგენს იგივე ბგერას რაც სემიტურშია.
კლავიატურა
კომპიუტერის კლავიატურაზე წარმოადგენს შემდეგი სიმბოლოების ერთობლიობას:
რესურსები ინტერნეტში
კატეგორია:ლათინური ასოები
პრესის მუზეუმი
პრესის მუზეუმი — მუზეუმი თბილისში, რომელიც გაიხსნა 2022 წლის 15 დეკემბერს საქართველოს პარლამენტის ეროვნულ ბიბლიოთეკაში გიორგი კეკელიძის ინიციატივით. მსგავსი მუზეუმი საქართველოში პირველია. მუზეუმი შეიქმნა ეროვნული ბიბლიოთეკის საქართველოს ეროვნული ბიბლიოგრაფიის საარქივო ფონდის განყოფილების ბაზაზე. ამ გადაწყვეტილების მიზანია, საზოგადოებამ გაიცნოს ქართული ჟურნალისტიკისა და პუბლიცისტიკის განვითარების ეტაპები.
საქართველოს პრესის მუზეუმში პირველად იყრის თავს როგორც XIX, ისე XX საუკუნის პერიოდულ გამოცემათა ნიმუშები. მუზეუმში გამოფენილია ივანე კერესელიძის, გიორგი ერისთავის, ილია ჭავჭავაძის, ნიკო ნიკოლაძის, სერგეი მესხისა და სხვათა გამოცემებს, ჟურნალებს: „ცისკარს“, „საქართველოს მოამბეს“; გაზეთებს: „ივერიას“, „დროებას“, „ცნობის ფურცელს“, „კვალს“, „გუთნის-დედას“ და სხვა.
მუზეუმის ექსპონატთა შორის არის პირველი რესპუბლიკის პერიოდისა და საბჭოთა ეპოქის მნიშვნელოვანი გამოცემებიც.
სქოლიო
კატეგორია:თბილისის მუზეუმები
რაიხსტაგის ხანძარი
რაიხსტაგის ხანძარი — 1933 წლის 27-28 თებერვლის ღამეს გერმანიის დედაქალაქ ბერლინში, რაიხსტაგის შენობაში გაჩენილი ხანძარი. ხანძრის გაჩენის მიზეზი განზრახ ცეცხლის მოკიდებაა. ბოროტმოქმედი მარინუს ვან დერ ლუბე დანაშაულის ადგილზე დააკავეს. სიკვდილით დასჯამდე ვან დერ ლუბე დაჟინებით ამტკიცებდა, რომ რაიხსტაგს ცეცხლი მან მარტომ წაუკიდა.
მიუხედავად იმისა, რომ ბევრი მისი თანამედროვე იზიარებდა მის აზრს, რომ ის იყო ერთადერთი დამნაშავე ეს საკითხი კვლავ რჩრბა განხილვის საგანად. კრიტიკოსები ვარაუდობენ, რომ ნაციონალ-სოციალისტები უშუალოდ მონაწილეობდნენ დანაშაულში.
ყოველდღე ახალი პატიმრების დაკავებით, ციხეები მალე გადატვირთა. პოლიტპატიმრები დროებით იზოლატორში გადაიყვანეს და სწორედ ასე გაჩნდა "ველური" ან "ადრეული" საკონცენტრაციო ბანაკები.
სქოლიო
კატეგორია:რაიხსტაგი
Inodrillia hilda
Inodrillia hilda — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ტეგანი
ტეგანი (Ruta) — მცენარეთა გვარი ტეგანისებრთა ოჯახისა. მრავალწლოვანი ბალახები და ნახევრად ბუჩქებია. აქვთ ყვითელი, ნავისებრი გვირგვინის ფურცლები და კოლოფი ნაყოფი.
60-მდე სახეობა უმთავრესად ხმელთაშუაზღვისპირეთსა და წინა აზიაშია გავრცელებული. Ruta graveolens — იზრდება ქვიან, ღორღიან ფერდობებზე. შხამიანია. შეიცავს ეთეროვან ზეთებს, ფლავონოიდ რუტინს.
იგი კულტივირებულია საქართველოში. ტეგანის ზოგიერთი სახეობა სამკურნალოა, ზოგი სახეობის ფოთოლში დიდი რაოდენობით არის C ვიტამინი.
ლიტერატურა
კატეგორია:ტეგანისებრნი
გლენს-ფერი
გლენს-ფერი (Glenns Ferry) — ქალაქი აშშ-ში. მდებარეობს აიდაჰოს შტატში, ელმორის ოლქში. 2010 წლის მონაცემებით ქალაქის მოსახლეობა შეადგენს 1319 კაცს.
Foxtrot (ალბომი)
ისტორია
მიუხედავად იმისა, რომ აშშ რეიტინგებში ალბომი ვერ მოხვდა, ბრიტანეთმა დისკი დადებითად მიიღო.
გლენს-ფერი
იხილეთ აგრეთვე
კატეგორია:აიდაჰოს ქალაქები
Foxtrot (ალბომი)
ისტორია
ალბომის პირველი პიესა, „Watcher of the Skies“ დაფუძნებულია მწერალ ართურ კლარკის 1946 წლის ერთ-ერთ მოთხრობაზე. „Supper's Ready“ იქცა ჯგუფის ერთ-ერთ პიესად, რომელსაც კოლექტივი კონცერტებზე ყოველთვის ასრულებდა.
„Horizons“ არის სტივ ჰეკეტის ერთ-ერთი ყველაზე ცნობილი ნამუშევარი, რომელიც მის სოლო-კონცერტებზეც სრულდება.
იმ პერიოდში ბენქსის მელოტრონს ჰქონდა ფოქსტროტის ტიპის მზა მელოდია - ეს არის ალბომის სათაურის შერჩევის ერთ-ერთი მიზეზი. მის გარეკანზე გამოსახულია მელა ქალის კაბით, რომელიც ნახსენებია ეპიზოდში „Willow Farm“. იმავე პერიოდში გებრიელი გამოდიოდა სცენაზე ასეთი კოსტიუმით (წითელი კაბა მისი მეუღლის გარდერობიდან იყო).
გარეკანის უკანა მხარეზე ჩანს სასტუმრო - ეს მინიშნებაა იმ სასტუმროებზე, სადაც ჯგუფი ტურნეების დროს ჩერდებოდა.
ტურნე
ჯენესისის მიერ 1972/73 წლებში ჩატარდა საკონცერტო ტურნე. მისი მსვლელობისას სრულდებოდა შემდეგი სიმღერები:
სქოლიო
კატეგორია:ჯენესისის ალბომები კატეგორია:1972 წლის ალბომები კატეგორია:კონცეპტუალური ალბომები კატეგორია:Atlantic Records-ის ალბომები
მელისა გილბერტი
მელისა ელენ გილბერტი (Melissa Ellen Gilbert; დ. 8 მაისი, 1964) — ამერიკელი მსახიობი, სატელევიზიო რეჟისორი, პროდიუსერი, პოლიტიკოსი და კინომსახიობთა გილდიის ყოფილი პრეზიდენტი.
გილბერტმა სამსახიობო კარიერა ბავშვობაში, 1960-იანი წლების ბოლოს დაიწყო. გამოჩნდა მრავალ სარეკლამო რგოლში და სტუმრად მთავარი როლებით, სხვადასხვა სატელევიზიო შოუებში. 1974–1984 წლებში მან ითამაშა, ლორა ინგელს უილდერი, ჩარლზ ინგელსის მეორე უფროსი ქალიშვილი (ასრულებდა მაიკლ ლენდონი) NBC სერიალში პატარა სახლი პრერიარზე. პატარა სახლზე მუშაობის დროს, გილბერტი გამოჩნდა რამდენიმე პოპულარულ სატელევიზიო ფილმში, მათ შორისაა ანა ფრანკის დღიური და სასწაული მშრომელი.
მოზრდილობის პერიოდში მან სამსახიობო კარიერა ძირითადად სატელევიზიო ფილმებში მონაწილეობით განაგრძო. გილბერტმა ასევე გააგრძელა სტუმრების როლების თამაში ტელევიზიაში და გაახმოვანა ისეთი ანიმაციური სერიალი, როგორიცაა: ბეტმენი: ანიმაციური სერიალი, სადაც მან ბარბარა გორდონის როლი გაახმოვანა. 2009 წლიდან 2010 წლამდე გილბერტი მონაწილეობდა კაროლინა ინგელსის როლით მიუზიკლში,  პატარა სახლი პრერიარზე . 2012 წელს, იგი მონაწილეობდა ABC-ს სატელევიზიო შოუში,  ცეკვავენ ვარკვლავები .
2001 წლიდან 2005 წლამდე იყო კინომსახიობთა გილდიის პრეზიდენტი. 2009 წელს გამოქვეყნდა მისი ავტობიოგრაფია Prairie Tale: A Memoir. 2014 წელს მან დაწერა მოთხრობა ბავშვებისთვის, სახელწოდებით დეიზი და ჯოზეფინა.
2016 წელს გილბერტმა მონაწილეობა მიიღო აშშ-ს კონგრესზე, როგორც დემოკრატი.